Diari Oficial de la Generalitat Valenciana


Sumari del DOGV 6256, del 29-04-2010 (2010/4483)

Informació pública de l'aprovació del compte de liquidació definitiva de la reparcel·lació de la unitat d'execució 07-UE-R.
---------------------------------------------------------------------------------------------------------------------------

### Dades del document

Número de DOGV
:   6256

Data del DOGV
:   29-04-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/4483


Data del document
:   01-04-2010

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * administració local
    * pla d'urbanisme

Informació pública de l'aprovació del compte de liquidació definitiva de la reparcel·lació de la unitat d'execució 07-UE-R. [2010/4483]  
La Junta de Govern Local d'aquest Ajuntament, en sessió ordinària duta a terme el dia 18 de març de 2010, va adoptar, entre altres, el següent acord:  
Acord:   
Vist l'expedient que s'està tramitant respecte de l'aprovació del compte de liquidació definitiva de la reparcel·lació dels terrenys inclosos en la unitat d'execució 07-UE-R, delimitada pel passeig de Morella, prolongació del carrer de Vilafamés i carrer de Borriol, i els següents  
Antecedents:  
1. En data 23 de gener de 2004 es va aprovar el projecte de reparcel·lació de la unitat d'execució 07-UE-R, situada entre el passeig de Morella, prolongació del carrer de Vilafamés i carrer de Borriol, amb el seu compte de liquidació.  
2. Amb posterioritat, va presentar reclamació Enrique Mansilla García, en data 2 de juliol de 2008 (RE núm. 43224).  
3. L'interessat va presentar escrit en què manifestava que el projecte de reparcel·lació aprovat no ha considerat com a vial públic la porció de terreny on és la façana del local propietat de qui subscriu (Autoescuela Palma, SL) i al·lega la condició de públic d'aquest terreny perquè cadastralment consta com a vial, perquè l'Ajuntament així ho ha reconegut al concedir-li un gual, perquè el títol de propietat de l'al·legant assenyala que «té el seu accés per la porta que obri al carrer sense nom» i perquè aquest fet ha sigut reconegut per sentència judicial. L'interessat no presenta cap prova de tot el que al·lega. D'altra banda, manifesta que el projecte de reparcel·lació ha de declarar-se nul de ple dret ja que no s'ha notificat a totes les persones titulars de drets afectats per l'actuació. No obstant l'anterior, xifra els seus drets en 383.195,77 euros, per la pèrdua de valor del local ja que deixa de tindre dos façanes i per perdre la possibilitat de ser distribuït interiorment i per la pèrdua de tres places de garatge.  
4. Els serveis tècnics municipals han emés informes en dates 18 de juliol, 22 de juliol i 27 d'octubre de 2008, dels quals es desprén que la quantitat que resulta de les valoracions realitzades ascendeix a 68.520,86 euros, i s'ha efectuat el repartiment proporcional entre tots els propietaris atenent al seu percentatge de participació segons taula que s'adjunta a l'informe.  
5. Per mitjà de Decret de data 30 d'octubre de 2008, es va exposar al públic la modificació del compte de liquidació de la reparcel·lació durant el termini d'un mes, a efectes d'al·legacions.  
Tenint en compte que:  
I. Una vegada transcorregut el termini legalment establert, s'han presentat al·legacions sobre les quals els tècnics municipals han emés informe.  
1. Escrit d'al·legacions presentat per Yolanda Aguilella Sábado (RE núm. 78870 de 16 de desembre de 2008) en què manifesta que no és titular de cap finca situada en la unitat d'execució 07-UE-R, ja que va procedir a la seua venda per mitjà d'escriptura de data 7 d'abril de 2005 formalitzada davant del notari Agustín Cerdá Ferrer amb núm. de protocol 754. No aporta l'esmentada escriptura encara que adjunta fotocòpia de l'impost d'increment del valor de terrenys urbans liquidat davant de l'Ajuntament. A requeriment de l'Ajuntament presenta l'escriptura mencionada, en data 16 de febrer de 2010, de la qual es desprén que Nuria, Yolanda i Adrian Aguilella Sábado i Juana María Aguilella Lorente venen les participacions indivises que els mateixos titularitzen de la parcel·la de resultat A de la reparcel·lació 07-UE-R, que sumen el 79,66% del domini a Miguel i María Carmen Sánchez Aguilella, pertanyent la resta de participació, açò és, el 20,34%, a María Carmen Aguilella Sábado. Per tant, cal estimar aquesta al·legació.  
2. Escrits d'al·legacions presentat per Enrique Mansilla García (RE 1087 de 9 de gener de 2009 i RE 12613 de 20 de febrer de 2009) en els quals reprodueix les seues reclamacions exposades en escrit de 2 de juliol de 2008, sense que tampoc aporte en aquesta ocasió cap documentació que avale la veracitat de les seues manifestacions. L'Ajuntament li requereix la presentació del títol de propietat del local situat al passeig Morella, núm. 15 i de la sentència judicial a què fa referència en els seus escrits que reconeix la condició de vial públic a l'entrador a què dóna façana l'Autoescola Palma. Davant d'aquest requeriment, el senyor Mansilla presenta l'escriptura de propietat del citat local i la concessió del gual permanent al passeig Morella, núm. 15 (carreró) en 28 de maig de 1985 però no presenta la sentència a què al·ludix en els seus escrits per considerar que ha d'obrar en els arxius municipals. No obstant, no dóna cap referència de l'esmentada sentència, com a data, número de la resolució, òrgan judicial que la va dictar, perquè puga ser localitzada per este Ajuntament.  
Respecte a la condició de vial públic de l'entrador que té accés pel passeig Morella, cal dir que la concessió d'un gual permanent per l'Ajuntament, no li confereix al terreny la condició de vial públic. A més, ni el Pla General d'Ordenació Urbana del 1984 ni el de 2000, ratificat recentment per Resolució del conseller de Medi Ambient, Aigua, Urbanisme i Habitatge de 28 de gener de 2010, han reconegut la condició de vial públic a aquest terreny. Si haguera sigut així, l'Ajuntament, com a propietari d'aquest vial, haguera participat en la reparcel·lació de la 07-UE-R però no ha sigut així, sinó que aquest terreny forma part de la finca aportada núm. 6, tal com es desprén del seu títol de propietat en què es descriu la finca com a «edifici que es compon de diversos cossos de planta baixa, i un d'ells en part de pis alt, destinats a quadra per a ramats i magatzem de pinsos i altres serveis, amb un gran pati descobert; situat en els eixamples d'aquesta capital, amb tres portes al carrer de Gandia, números 6, 6D i 8, més una altra porta recaient a terreny d'aquesta finca que es va destinar a entrada des del passeig Morella».  
De tot això es desprén que hi ha una servitud de llums i vistes de fet, no constituïda legalment ja que no figura inscrita en el Registre de la Propietat, regulada en el títol VII del Codi Civil, però igualment indemnitzable per la seua desaparició ja que és incompatible amb l'ordenació urbanística.  
Respecte a la indemnització sol·licitada per l'al·legant, que ascendeix a 383.195,77 euros, hi ha en l'expedient informes de l'arquitecte municipal i de l'enginyer tècnic municipal en què s'estudia la valoració presentada i s'arriba a la conclusió que la quantitat indemnitzable per la pèrdua de valor immobiliari del local després de l'execució de l'obra prevista pel PGOU ascendeix a 38.520,86 euros, i els danys i perjudicis ocasionats pel desenvolupament del PAI 07-UE-R sobre l'activitat d'Autoescuela Palma, SL ascendeixen a 30.000 euros, quantitat a què ascendeix la indemnització per la pèrdua d'una plaça de garatge segons valor de mercat en la zona.   
A la vista de l'anteriorment exposat, cal estimar parcialment les al·legacions presentades per Enrique Mansilla García.  
3. Escrit d'al·legacions presentat per Juan Alberto Oller Sanz, en nom i representació de Lubasa Desarrollos Inmobiliarios, SL, Societat Unipersonal, anteriorment denominada Construcciones Lidón, SA (RE 77689 d'11 de desembre de 2008). Exposen que la citada mercantil és titular d'una de les parcel·les resultants de la unitat d'execució 07-UE-R; que en la notificació rebuda no s'especifica si el compte de liquidació sotmesa a informació pública és la definitiva o una modificació de la provisional; mostren la seua disconformitat amb la indemnització proposada per la pèrdua de valor del local d'Autoescuela Palma, SL per diversos motius: 1. la superfície de terreny que el peticionari de la indemnització considera vial públic, es va considerar compresa dins de la finca aportada núm. 6, en congruència amb el títol de propietat aportat 2. ni el Pla General vigent ni l'anterior han considerat com a vial públic aquell terreny 3. quant al gual, l'administració té facultats per a revocar aquella llicència ja que es va atorgar sobre sòl no qualificat urbanísticament com a públic 4. el peticionari no aporta la sentència judicial a què al·lega i que li confereix al terreny la condició de públic i 5. no se sap a què obeeix la indemnització a Autoescuela Palma, SL perquè si és perquè es considera com a vial públic el sòl a què dóna front s'han de modificar els drets aportats per la finca núm. 6, exigir-li l'import per l'excés de cabuda i repartir-lo entre tots els propietaris; si és perquè existia un dret servitud sobre la finca núm. 6 aquest dret pot traslladar-se a la finca de resultat.  
A requeriment d'aquest Ajuntament presenten l'escriptura de propietat ja que no s'havia identificat la finca de què era titular Lubasa Desarrollos Inmobiliarios, SL Societat Unipersonal, i a la vista d'aquesta queda acreditada la titularitat de la finca de resultat A del projecte de reparcel·lació de la 07-UE-R.  
Respecte a les al·legacions formulades, s'ha d'indicar que efectivament, ni el Pla General d'Ordenació Urbana del 1984 ni el de 2000, ratificat recentment per Resolució del conseller de Medi Ambient, Aigua, Urbanisme i Habitatge, de 28 de gener de 2010, han reconegut la condició de vial públic a l'entrador que té accés pel passeig de Morella. Aquest terreny forma part de la finca aportada núm. 6, tal com es desprén del seu títol de propietat en què es descriu la finca com a «edifici que es compon de diversos cossos de planta baixa, i un d'ells en part de pis alt, destinats a quadra per a ramats i magatzem de pinsos i altres servicis, amb un gran pati descobert; situat en els eixamplaments d'aquesta capital, amb tres portes al carrer Gandia, números 6, 6D i 8, més una altra porta recaient a terreny d'aquesta finca que es va destinar a entrada des del passeig de Morella».   
D'aquesta descripció es desprén que hi ha una servitud de llums i vistes de fet, no constituïda legalment ja que no figura inscrita en el Registre de la Propietat, regulada en el títol VII del Codi Civil, però igualment indemnitzable per la seua desaparició ja que és incompatible amb l'ordenació urbanística, segons el que disposa l'article 18.5 del Reial Decret Legislatiu 2/2008, de 20 de juny, pel qual s'aprova el Text Refós de la Llei de Sòl i en l'article 168.2 de la Llei Urbanística Valenciana quant a la seua distribució proporcional entre tots els propietaris.  
Per tot això, cal desestimar les al·legacions presentades.  
II. L'article 67.1 del la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, disposa que són càrregues de la urbanització que totes les persones propietàries han de retribuir en comú a l'urbanitzador: A) El cost de les obres, projectes i indemnitzacions respecte a les inversions necessàries per a cobrir els objectius imprescindibles del programa.  
III. L'article 168.2 a) de la Llei 16/2005, de 30 de desembre, Urbanística Valenciana, estableix que són despeses que afecten de forma individualitzada a cadascun dels propietaris, sense que constituïsca remuneració a l'urbanitzador: a) La part proporcional que li corresponga de les indemnitzacions que calguen per les obres d'urbanització preexistents i que siguen útils a l'actuació, així com per a l'extinció de drets i destrucció de béns a conseqüència de l'execució del planejament.  
IV. L'article 18.5 del Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, determina que les indemnitzacions per l'extinció de servituds predials o drets d'arrendament incompatibles amb l'instrument d'ordenació urbanística o la seua execució, es consideraran despeses d'urbanització en l'instrument de distribució de beneficis i càrregues corresponent.  
V. L'article 181.1 de la Llei 16/2005, disposa que les quotes d'urbanització i la seua imposició hauran de ser aprovades per l'administració actuant, sobre la base d'una memòria i un compte detallat i justificat que se sotmetrà a una audiència prèvia de les persones afectades o es tramitarà juntament amb el projecte de reparcel·lació.  
VI. L'article 127.1.d) de la Llei Reguladora de les Bases de Règim Local estableix que correspon a la Junta de Govern Local les aprovacions d'entre altres, els instruments de gestió, per la qual cosa cal a aquest òrgan adoptar el present acord.  
En relació amb tot això, vistos els preceptes esmentats i els informes de l'arquitecte municipal, de l'enginyer tècnic industrial municipal i de la tècnica d'Administració General del Negociat Administratiu de Planejament i Gestió Urbanística, conformat per l'assessora jurídica de Planejament i Gestió Urbanística que figuren en l'expedient, a proposta de la Comissió d'Estudi de l'Àrea de Desenvolupament de la Ciutat, Sostenibilitat, Medi Ambient, Habitatge i Serveis Urbans s'acorda:  
Estimar l'al·legació presentada per Yolanda Aguilella Sábado; estimar parcialment l'al·legació presentada per Enrique Mansilla García i desestimar l'al·legació presentada per Lubasa Desarrollos Inmobiliarios, SL Societat Unipersonal, pels motius anteriorment exposats.  
2n. Aprovar el compte de liquidació definitiva de la reparcel·lació dels terrenys inclosos en la unitat d'execució 07-UE-R, en què s'incrementa la quantitat de 68.520,86 euros que cal pagar proporcionalment entre les persones propietàries de la unitat.  
3r.Traslladar aquest acord a les persones interessades i publicar-lo en el Diari Oficial de la Comunitat Valenciana, al tauler d'anuncis de l'Ajuntament i en premsa.  
4t. Donar compte al Registre de la Propietat als efectes oportuns.  
Contra l'acte que es publica, que exhaureix la via administrativa, es pot interposar recurs potestatiu de reposició durant el termini d'un mes davant de l'òrgan que l'ha dictat (art. 52 de la Llei 7/1985, de 2 d'abril, Reguladora de les Bases de Règim Local, modificada per les lleis 11/1999 i 57/2003 i 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per Llei 4/1999) o, alternativament, recurs contenciós administratiu davant del Jutjat del Contenciós Administratiu de Castelló durant el termini de dos mesos (arts. 52 de la Llei 7/1985, de 2 d'abril, Reguladora de les Bases de Règim Local, modificada per les lleis 11/1999 i 57/2003 i 8, 45 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, modificada per Llei Orgànica 19/2003, de 23 de desembre). En ambdós casos, el termini es computarà des de l'endemà d'aquell en què es publique el present anunci.  
Castelló de la Plana, 1 d'abril de 2010.- L'alcalde: Alberto Fabra Part.